ส่วนที่ 1

การประกอบธุรกิจ

1. นโยบาย และภาพรวมการประกอบธุรกิจของบริษัท

บริษัท บูติคนิวซิตี้ จำกัด (มหาชน) ประกอบธุรกิจค้าปลีกภายในประเทศ ค้าส่งต่างประเทศ
นำเข้าสินค้าจากต่างประเทศ และบริการออกแบบ และตัดเย็บเครื่องแบบพนักงานองค์กรต่างๆ
ทั้งในและต่างประเทศครบวงจรภายใต้สินค้า Brand ต่างๆ คือ

  1. สินค้า เครื่องแต่งกายสตรี และบุรุษ ภายใต้ลิขสิทธิ์ในประเทศ ได้แก่ GSP, JOUSSE,
  C&D, L’OFFICIEL, FLIP, STEPHANIE

  2. สินค้าสตรี ภายใต้ลิขสิทธิ์ต่างประเทศ ได้แก่ GUY LAROCHE

  3. สินค้าสตรีและบุรุษ นำเข้าจากต่างประเทศ ได้แก่ ADOLFO DOMINGUEZ,

  SPRINGFIELD, WOMEN SECRET

เป็นเวลากว่า 43 ปี บริษัทฯ ได้รับการยอมรับจากลูกค้ามาเป็นเวลานาน ว่าผลิตภัณฑ์
ของบริษัทมีคุณภาพดี ราคาเหมาะสม ส่งมอบตรงเวลา และมีบริการที่ดีทั้งก่อน และหลังการขาย
บริษัทมีร้านสาขารวม 85 แห่ง จุดขายในห้างสรรพสินค้าชั้นนำ จำนวน 60 แห่ง
และมีขายในประเทศเพื่อนบ้าน (AEC) 23 แห่ง อีกทั้งยังได้รับไว้วางใจในการออกแบบ
และตัดเย็บเครื่องแบบองค์กรต่างๆ ทั้งในและนอกประเทศมากกว่า 400 องค์กร

สำหรับปี 2559 เป็นปีที่พสกนิกรชาวไทย มีความเศร้าสลดเป็นอย่างยิ่ง
ด้วยพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร
สยามินทราธิราช บรมนาถบพิตร เป็นพระมหากษัตริย์ลำดับที่ 9 แห่งราชวงศ์จักรี เสด็จสวรรคต
โดยประชาชนชาวไทยได้พร้อมกันแสดงออกด้วยการแต่งกายสุภาพสีดำ
พร้อมทั้งประกอบกิจกรรมพิธีการต่างๆ เพื่อเป็นการถวายความอาลัย   ด้วยเหตุการณ์นี้
ทางบริษัทฯได้มีการปรับเปลี่ยนแผนการบริหารสินค้าหลายด้าน
เพื่อตอบสนองความจำเป็นในการแต่งกายของลูกค้าในวาระนี้อย่างรวดเร็ว

งบการเงินที่แสดงเงินลงทุนตามวิธีส่วนได้เสีย บริษัทฯมีรายได้รวม 941.13 ล้านบาท กำไร
22.69 ล้านบาท งบการเงินเฉพาะกิจการ บริษัทฯมีรายได้รวม 936.81 ล้านบาท กำไรสุทธิ
19.61 ล้านบาท

1.1 เป้าหมายในการดำเนินธุรกิจ

  บริษัทมีเป้าหมายหลักที่จะรักษาความเป็นผู้นำในการตลาดเสื้อผ้าแฟชั่นระดับสูงของประเทศ โดยมี

พันธกิจคือ

เป้าหมาย คือ ความเป็นหนึ่ง ทุกสิ่งที่ทำ คือ ความทันสมัย

คุณภาพที่ให้ คือ ดีที่สุด และงานบริการ คือ หัวใจสำคัญ

บริษัทมีจริยธรรมธุรกิจ มีหลักการกำกับดูแลกิจการที่ดีและเผยแพร่ไปสู่ คณะกรรมการ
กรรมการบริหาร ผู้บริหาร และพนักงาน เพราะธุรกิจ จะอยู่ได้ต้องมีจริยธรรม คุณธรรมที่ดี
เป็นที่เชื่อถือและยอมรับได้ อันเป็นผลให้บริษัท มีความเจริญก้าวหน้าอย่างมั่นคงและยั่งยืน

1.2 การเปลี่ยนแปลงและพัฒนาการที่สำคัญ 

บริษัทจดทะเบียนเมื่อวันที่ 17 พฤศจิกายน 2512 ด้วยทุนจดทะเบียน 200,000 บาท
(สองแสนบาทถ้วน) เริ่มกิจการเมื่อวันที่ 1 มกราคม 2517
ดำเนินธุรกิจจำหน่ายเสื้อผ้าสำเร็จรูปโดยนางศิรินา ปวโรฬารวิทยา
เป็นผู้ก่อตั้งและเป็นกรรมการผู้จัดการ มีทุนจดทะเบียน 4,000,000 บาท

เมื่อวันที่ 6 ตุลาคม 2530
บริษัทฯจดทะเบียนเป็นบริษัทรับอนุญาตของตลาดหลักทรัพย์แห่งประเทศไทย มีทุนจดทะเบียน
20,000,000 บาท และ เมื่อวันที่ 19 พฤษภาคม 2537 ได้จดทะเบียนแปรสภาพเป็นบริษัทจำกัด
มหาชน ปัจจุบันมีทุนชำระแล้ว 120 ล้าน

บริษัทฯ มีเงินลงทุนในบริษัทร่วม คือ บริษัท ปณิวรา จำกัด จำนวน 89,990 หุ้น
ราคาทุนมูลค่าหุ้นละ 948.96 บาท รวมเป็นเงิน 85.40 ล้านบาท (มูลค่าตามบัญชีของบริษัท
ปณิวรา จำกัด ณ 30 กันยายน 2559 มีมูลค่าหุ้นละ 773.20 บาท)

วันที่ 1 ธันวาคม 2559 บริษัท บูติคนิวซิตี้ จำกัด (มหาชน) ได้ขายหุ้นของบริษัท ปณิวรา จำกัด
ให้กับบุคคลภายนอกที่ไม่เกี่ยวโยงกัน จำนวน 17,500 หุ้น
ส่งผลให้บริษัทมีสัดส่วนการถือหุ้นลดลงจากเดิมร้อยละ 31.69 เหลือร้อยละ 25.52
ขนาดรายการดังกล่าวไม่เข้าข่ายต้องเปิดเผยตามหลักเกณฑ์การได้มาหรือจำหน่ายไปซึ่งสินทรัพย์ของบริษัทจดทะเบียน

วันที่ 27 ธันวาคม 2559 บริษัทฯ ขายหุ้นบริษัท ปณิวรา จำกัด ให้กับ บริษัท ศิราธาน จำกัด
เป็นบุคคลที่เกี่ยวโยงกันของบริษัทจดทะเบียน ตามประกาศคณะกรรมการกำกับตลาดทุน จำนวน
19,500 หุ้น ด้วยเหตุผลเพื่อลดภาระเงินลงทุนบริษัทที่มีผลการดำเนินงานขาดทุน
ส่งผลให้บริษัทมีสัดส่วนการถือหุ้นลดลงจากเดิมร้อยละ 25.52 เหลือร้อยละ 18.66 (จำนวน
52,990 หุ้น) บริษัท ปณิวรา จำกัด จึงเปลี่ยนสถานะจากบริษัทร่วมเป็นเงินลงทุนระยะยาวอื่น
ซึ่งทางบริษัทฯได้เปิดเผยข้อมูลต่อตลาดหลักทรัพย์แห่งประเทศไทยแล้ว

ดังนั้นบริษัทฯมีบริษัทร่วม 1 บริษัทคือ บริษัทโชคสามัคคี จำกัด ถือหุ้นอยู่ 36.21 %

บริษัทมีการปรับเปลี่ยนวิธีทำงานและโครงสร้างองค์กรใหม่
เพื่อตอบสนองต่อความต้องการของลูกค้าได้รวดเร็วและถูกต้องมากยิ่งขึ้น
 รวมถึงเนื้อหาและช่องทางการสื่อสารด้านSocial media และ เพิ่มช่องทางในการขายแบบ
E-commerce ให้มีส่วนสำคัญมากขึ้น

1.3 ความสัมพันธ์กับกลุ่มธุรกิจของผู้ถือหุ้นใหญ่

บริษัทฯ จัดจำหน่ายผลิตภัณฑ์ที่มาจากบริษัทที่มีผู้ถือหุ้นใหญ่ร่วมกัน (ตามเอกสารแนบ 5.5)

2. ลักษณะการประกอบธุรกิจ

บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรี
ทั้งในลักษณะค้าปลีก (Retail) และค้าส่ง (Wholesale)
ซึ่งในปัจจุบันนอกจากบริษัทจะมีร้านสาขาเป็นของตัวเอง 85 สาขา (ตามเอกสารแนบ 5.1)
สินค้าของบริษัทยังจัดจำหน่ายในห้างสรรพสินค้าชั้นนำกว่า 60 แห่งทั่วประเทศ อาทิ กลุ่มเซ็นทรัล
โรบินสันและเดอะมอลล์ เป็นต้น และมีบริการเครื่องแบบเฉพาะกิจให้กับองค์กรต่าง ๆ

มูลค่าการจำหน่ายของผลิตภัณฑ์ของบริษัทในระยะ 3 ปี

  ----------------------------- --------- ------- ----------- ------- ----------- -------
  มูลค่าการจำหน่ายในประเทศ         ปี 2559            ปี 2558              ปี 2557      

                                พันบาท     %       พันบาท       %       พันบาท       %

  เสื้อผ้าสำเร็จรูป                  739,403   68.99   767,106     76.57   750,008     69.98

  เครื่องประดับ                    18,393    1.72    17,682      1.76    22,707      2.12

  การบริการ-เครื่องแบบเฉพาะกิจ      133,047   12.41   167,079     16.68   257,744     24.05

  เบ็ดเตล็ด                       50,289    4.69    49,983      4.99    41,303      3.85

  รวมมูลค่าการจำหน่ายในประเทศ      920,223   85.86   952,923     95.12   1,013,719   94.58

  มูลค่าขายจำหน่ายในต่างประเทศ      20,909    1.95    48,927      4.88    58,043      5.42

  รวมมูลค่าการจำหน่าย              941,132   100     1,001,850   100     1,071,762   100

  อัตราเพิ่ม(ลด)                   -6.06             -6.52               6.52         
  ของมูลค่าการจัดจำหน่าย(%)                                                           
  ----------------------------- --------- ------- ----------- ------- ----------- -------

ลักษณะการประกอบธุรกิจ – บริษัทร่วม

บริษัทร่วม

  บริษัท โชคสามัคคี จำกัด – ก่อสร้าง

2.1. การประกอบธุรกิจของแต่ละสายผลิตภัณฑ์

สินค้าและผลิตภัณฑ์

บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้า ชุดชั้นใน เสื้อผ้าสำเร็จรูป
และเครื่องหนังบุรุษและสตรีได้รับลิขสิทธิ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ GUY
LAROCHE, C&D, LOF-FI-CIEL, JOUSSE, FLIP, GSP, ADOLFO DOMINGUEZ,
SPRINGFIELD, WOMEN’SECRET, UNIFORM SPECIALIZER, STEPHANIE

GUY LAROCHE

แบรนด์แฟชั่นจากฝรั่งเศสที่ได้รับการยอมรับและชื่นชมอย่างสูง
เป็นเอกลักษณ์ของความหรูหราและสง่างาม โดย Mr.Guy Laroche ออกแบบ Ready to wear
collection ครั้งแรกในปี 1961
เน้นความโค้งเว้าของผู้หญิงด้วยฝีมือขั้นสุดยอดในการตัดเย็บชุดเข้ารูป
รวมถึงการคัดสรรเนื้อผ้าและลวดลายที่เป็นทางยาว ทำให้ผู้หญิงรูปร่างสวยมีเสน่ห์

C&D

เชื่อว่าความงดงามของธรรมชาติสามารถคงอยู่อย่างยั่งยืน
ควบคู่ไปกับการบริโภคอย่างมีความรู้และเคารพต่อธรรมชาติ เป็นแนวคิดที่ทำได้จริง
เป็นวิถีที่จะช่วยให้โลกของเราสุขภาพดี และมีความสุขขึ้น

เสื้อผ้าและเครื่องประดับของ C&D จึงนำคุณสมบัติต่างๆที่ดีจากธรรมชาติทั้งเส้นใย วิธีการทอ
รูปทรง และอุปกรณ์ตกแต่งที่สะท้อนถึงแนวคิดนี้มาผสมผสานอย่างลงตัว

LOF-FI-CIEL

LOF-FI-CIEL นักบริหารที่มีความสามารถเป็นที่ยอมรับในสังคม พิถีพิถันในรายละเอียด
มีพิธีการเครื่องแต่งกาย LOF-FI-CIEL สง่างาม ภูมิฐาน
เป็นสากลสะท้อนบุคลิกภาพของผู้นำได้อย่างชัดเจน

JOUSSE

สาวสวยคล่องแคล่ว เรียบเท่ห์ทันสมัยและมีความเป็นผู้หญิง เลือกที่แต่งตัวสะท้อนความคิดในการ

ใช้ชีวิตของคนยุคใหม่ สมดุลระหว่างการทำงานและงานเลี้ยงสังสรรค์ Day to Night Looks
ภายใต้แนวคิด

Contempory Cool, Easy Elegance, Feminine Ease.

FLIP

เสื้อผ้าที่แพรวพราวด้วยลูกเล่น สามารถปรับเปลี่ยนฟังก์ชั่นการใช้งานหรือเพียงแค่กลับด้าน(Flip)
เพื่อสร้างลุคใหม่ๆในพริบตา เปิดโอกาสให้ผู้สวมใส่ได้เล่นสนุกอย่างสร้างสรรค์
เกิดเป็นสไตล์ที่หลากหลาย
ชุดหนึ่งชุดสามารถนำมาสวมใส่ในสไตล์ที่ต่างกันอย่างสุดขั้วได้อย่างคาดไม่ถึง Flip
มีหลากหลายรูปทรงให้เลือก เป็นสตรีทแฟชั่นที่ดูเท่ มีสไตล์ สวมใส่ได้ในโอกาสต่างๆ
คุณจะสนุกกับการมิกซ์แอนด์แมตช์ไอเท็มต่างๆที่สามารถใส่กลับด้าน จากเดรสกลายเป็นกระโปรง
จากกระโปรงกลายเป็นเสื้อ หรือจากเดรสลายดอกไม้สวยหวานกลายเป็นลายกราฟฟิกสุดเท่ แค่
Flip

GSP

สาวนักเดินทางผู้กระฉับกระเฉง และสง่างาม ที่ได้รับแรงบันดาลใจจากศิลปะล้ำค่า แฟชั่นทันสมัย
จากเมืองต่างๆที่เธอท่องเที่ยว

GSP Sport จึงเป็นชุดที่สวมใส่สบาย ทุกการเคลื่อนไหวในทุกวัน

GSP Professional จึงเป็นชุดทำงาน สวยคล่องตัว

GSP Gorgeous ชุดทำงาน หรูเนี๊ยบ

ADOLFO DOMINGUEZ

Adolfo Dominguez ดีไซน์เนอร์แบรนด์คุณภาพ ติด 1 ใน 10
แบรนด์ที่มีชื่อเสียงในประเทศสเปนมานานกว่า 40 ปี
เริ่มต้นเป็นที่รู้จักมาจากการออกแบบเสื้อผ้าสุภาพบุรุษ ของ Mr. Adolfo Dominguez
ผู้ปฏิวัติการออกแบบแฟชั่นของสเปนภายใต้แนวคิด WRINKLES ARE BEAUTIFUL หรือ
“ความสวยงามของรอยยับ” เป็นการให้ความสำคัญกับความง่ายความเป็นธรรมชาติของวัตถุดิบ
ไม่ต้องตกแต่งมากแต่มีความสุนทรีย์อยู่ข้างใน
เน้นความสวยงามจากเนื้อแท้ของวัตถุดิบที่มาจากธรรมชาติและไม่ทำลายสิ่งแวดล้อม เช่น
ลินินและฝ้าย เป็นต้น

SPRINGFIELD

SPRINGFIELD แบรนด์สินค้าไลฟ์สไตล์ชั้นนำจากประเทศสเปน ก่อตั้งในปี 1998
นำเสนอสินค้าสำหรับกลุ่มลูกค้าที่ชอบความมีชีวิตชีวา
ใช้ชีวิตด้วยความสนุกสนานและไม่ยึดติดกับเทรนด์แฟชั่นมากนัก กลุ่มลูกค้าของ Springfield
เป็นกลุ่มที่มีสไตล์และบุคลิกเป็นของตัวเอง Collection ต่างๆ ของ Springfield
นำเสนอผ่านความเรียบง่ายที่แฝงไว้ด้วยดีไซน์โก้เก๋ในแบบ Smart Casual
จากยุโรปด้วยรูปแบบที่มีความเป็นสากล สามารถเลือกสวมใส่และ Mix & Match ได้ง่าย
ในราคาที่จับต้องได้ ด้วยสินค้าที่ตอบรับการแต่งตัวทุกสไตล์ Springfield
นำเสนอเสื้อผ้าเครื่องแต่งกายที่สามารถสวมใส่ได้ทุกวัน ทุกโอกาส สำหรับทุกคน
ด้วยสไตล์ที่เป็นของตนเอง Springfield
มีสินค้ามากมายหลายประเภททั้งสำหรับสุภาพบุรุษและสุภาพสตรี ตั้งแต่เสื้อยืดเบสิก เสื้อโปโล
กางเกง chino เดรสตัวสวยจนถึงแจ๊กเก็ต และแอกเซสซอรี่

WOMEN SECRET

Women’ Secret แบรนด์ชุดชั้นในสตรี และสินค้าเฉพาะสุภาพสตรีอันดับหนึ่งจากประเทศสเปน
ก่อตั้งในปี คศ. 1993 แบรนด์ Women’ Secret ประสบความสำเร็จในระดับนานาชาติ
ปัจจุบันมีจุดขายมากกว่า 560 จุดขาย ใน 49 ประเทศทั่วโลก Women’ Secret
มีความเชี่ยวชาญในสินค้า intimate apparels ของคุณผู้หญิงที่มีสินค้าที่ครอบคลุมในทุกโอกาส
ในราคาที่เหมาะสมและมีคุณภาพสูง ด้วยดีไซน์ที่ทันสมัย สินค้าของ Women’ Secret
ได้รับการออกแบบให้มีความร่วมสมัยเหมาะกับสุภาพสตรีในทุกช่วงอายุ
มีสินค้าที่ตอบรับความต้องการของผู้หญิง ในความรู้สึกที่หลากหลาย ทั้งความน่ารัก
ความสะดวกสบายในการสวมใส่ ไปจนถึงความเซ็กซี่ มีเสน่ห์ในมุมมองของผู้หญิง

UNIFORM SPECIALIZER

สร้างสรรค์ความเป็นเอกภาพให้กับองค์กรของคุณอย่างมีสไตล์ ด้วยชุดยูนิฟอร์มจาก UNIFORM
SPECIALIZER ด้วยทีมงานมีความชำนาญพิเศษด้านการ เลือกวัตถุดิบ, ออกแบบ, ตัดเย็บ
และเข้าใจสรีระที่หลากหลายของผู้สวมใส่ และระบบการจัดการข้อมูลตั้งแต่การวัดตัว,
การตัดและการจัดส่งหลากหลายสถานที่
เพื่ออำนวยความสะดวกให้กับพนักงานและผู้บริหารขององค์กร

STEPHANIE

Stephanie คือ คอลเลคชั่นชุดทำงานสำหรับทั้งหญิงและชายที่มีความมั่นใจ ดูดี เรียบโก้
ในราคาที่เป็นเจ้าของได้สบายๆการตัดเย็บเรียบร้อยได้มาตรฐาน เนื้อผ้าดูแลง่าย
เหมาะกับการสวมใส่เป็นประจำ

2.  การตลาดและการแข่งขัน

โครงสร้างตลาดและกลุ่มคู่แข่งที่สำคัญ

สินค้าแฟชั่นสำเร็จรูป (Ready to Wear) มีโครงสร้างเป็น 4 กลุ่มตามแหล่งที่มาดังต่อไปนี้

1.  กลุ่มสินค้าแฟชั่นนำเข้าระดับทั่วไป

2.  กลุ่มสินค้าแฟชั่นนำเข้าระดับสูง

3.  กลุ่มสินค้าแฟชั่นที่ผลิตภายใต้ลิขสิทธิ์

4.  กลุ่มสินค้าแฟชั่นที่ออกแบบในประเทศ

ในปัจจุบันมีการแข่งขันที่สูงขึ้น ด้วยกลุ่มสินค้าแฟชั่นนำเข้าระดับทั่วไป
ด้วยราคาทางการตลาดหลายระดับ

 สินค้าสั่งตัดพิเศษ สำหรับองค์กร (Uniform)

สำหรับลูกค้าสถานบัน และองค์กร จะเน้นการบริการ
และการอำนวยความสะดวกในการให้บริการการวัดตัว, การออกแบบให้เหมาะสมกับรูปร่าง
การตัดเย็บ การจัดส่ง และบริการหลังการขาย

ทางบริษัทได้มีการพัฒนาระบบการทำงานด้วยคอมพิวเตอร์
หลายโปรแกรมเพื่อตอบสนองต่อความต้องการของลูกค้า
 เพื่อลดความผิดพลาดจาการสั่งตัดจากลูกค้าระดับ 10,000 คน เพื่อให้ขบวนการตัดเย็บ
และจัดส่งถูกต้อง เพิ่มความสะดวกด้วยการใช้ระบบสั่งทาง Online เพื่อความรวดเร็ว
ซึ่งเป็นแนวความคิดที่แตกต่างจากบริษัทรับตัดเครื่องแบบทั่วไป

ในการทำการตลาด บริษัททำการสื่อสารบริษัทมุ่งมั่นในการสื่อสารตรงกับลูกค้าด้วยการใช้ social
media ต่างๆ อาทิเช่น Facebook และ line@  เพื่อให้ข้อมูลเข้าถึงลูกค้าให้มากที่สุด
 และมีการบริการส่งสินค้าสำหรับจังหวัดอื่นๆที่ไม่มีจุดจำหน่ายอยู่

    สำหรับตลาด AEC บริษัทได้มีการเปิดจุดขายที่ประเทศลาว เพิ่มเติม ประเทศพม่า, มาเลเซีย
และเวียดนาม

2.  การจัดหาผลิตภัณฑ์หรือบริการ

1.  

+--------------------------------------+-------------------------------+
| สินค้า                                 | ผู้จำหน่าย                       |
+--------------------------------------+-------------------------------+
| GSP, JOUSSE                          | บริษัท ภูเพชร จำกัด               |
+--------------------------------------+-------------------------------+
| LOF• FI• CIEL, C&D                   | บริษัท ศิริชัยเกียรติ จำกัด           |
+--------------------------------------+-------------------------------+
| GUY LAROCHE, FLIP                    | บริษัท โชคธานี จำกัด              |
+--------------------------------------+-------------------------------+
| STEPHANIE , เครื่องแบบเฉพาะกิจ          | บริษัท ภูมิกาญจน์ จำกัด             |
+--------------------------------------+-------------------------------+
| ADOLFO DOMINGUEZ                     | ADOLFO DOMINGUEZ S.A. -Spain  |
+--------------------------------------+-------------------------------+
| SPRING FIELD                         | CORTEFIEL COMMERCIAL, S.A.    |
|                                      | -Spain                        |
+--------------------------------------+-------------------------------+
| WOMEN SECRET                         | CORTEFIEL COMMERCIAL,         |
|                                      | S.A.-Spain                    |
+--------------------------------------+-------------------------------+

  - ผู้จัดจำหน่ายแต่ละรายมีสัดส่วนไม่เกินร้อยละ 30 ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข - ไม่มี

3.  งานที่ยังไม่ได้ส่งมอบ

- ไม่มี -

3.  ปัจจัยความเสี่ยง

    1.  ความเสี่ยงในการประกอบธุรกิจ

        1.  เศรษฐกิจที่มีแนวโน้มที่จะตกต่ำ เนื่องจากเศรษฐกิจโลกตกต่ำ

        2.  การแข่งขันที่สูงมากยิ่งขึ้น เนื่องจากการเข้ามาของ Muti National Brand

        3.  ผู้บริโภคหันมาซื้อสินค้า Online มากขึ้น

        4.  การเปลี่ยนแปลงจาก Digital ต้องมีการปรับเปลี่ยนการทำงานอย่างรวดเร็ว

  3.2 ความเสี่ยงในด้านการเงิน

  3.2.1 การบริหารความเสี่ยง

  บริษัทไม่มีนโยบาย ในการประกอบธุรกรรมทางตราสารการเงิน เพื่อเก็งกำไร หรือการค้า

  3.2.2 ความเสี่ยง เกี่ยวกับอัตราดอกเบี้ย

ความเสี่ยงเกี่ยวกับอัตราดอกเบี้ย เกิดจากการเปลี่ยนแปลงอัตราดอกเบี้ยในตลาด ซึ่งมีผล
ต่อการดำเนินงาน และกระแสเงินสด โดยมีเงินสด เงินฝากธนาคาร รวมทั้งเงินเบิกเกิน บัญชี
และเงินกู้ยืมจาก สถาบันการเงินได้ ใช้อัตราดอกเบี้ยตามที่ธนาคารกำหนดเป็นส่วน ใหญ่
จึงมีอัตราเสี่ยงต่ำ

  3.2.3 ความเสี่ยงจากอัตราแลกเปลี่ยน

  บริษัท ไม่มีเงินกู้สกุลต่างประเทศ บริษัทมีลูกหนี้ และเจ้าหนี้ เกิดจากการซื้อ และขาย สินค้า
  ในสกุล เงินต่างประเทศในจำนวนไม่มาก

  3.2.4 ความเสี่ยงด้านสินเชื่อ

  บริษัทมีนโยบายให้สินเชื่อลูกค้า ด้วยความระมัดระวัง ลูกหนี้ของบริษัท ส่วนใหญ่ เป็น
  องค์การขนาดใหญ่ และมั่นคง เช่น ธนาคาร, ประกันภัย, ห้างสรรพสินค้า, โรงพยาบาล
  รัฐวิสาหกิจ ซึ่งได้ติดต่อกันมานาน จึง คาดว่าการติดตาม และเก็บหนี้จะไม่ได้รับความ เสียหาย

  3.2.5 มูลค่ายุติธรรม

  เนื่องจากสินทรัพย์ ทางการเงินส่วนใหญ่ จัดเป็นระยะสั้น และเงินกู้ยืมมีอัตราดอกเบี้ยอยู่
  ในเกณฑ์ เดียวกับตลาด บริษัทเชื่อว่า มูลค่าตามบัญชีของสินทรัพย์ และหนี้สินทางการเงิน
  ดังกล่าว แสดงมูลค่าไม่ แตกต่างจากมูลค่ายุติธรรมอย่างมีสาระสำคัญ

  3.3 ความเสี่ยงทางด้านการตลาด และการขาย

  การขาย และการตลาด ถือเป็นหัวใจในการดำเนินธุรกิจของบริษัทที่จะให้ประสบ

ความสำเร็จ ดังนั้นบริษัท มุ่งมั่นจะสร้างตรา (BRAND) ให้เป็นที่ยอมรับของผู้บริโภคอย่างต่อเนื่อง

และยาวนาน บริษัทเน้นการสร้าง ทีมบริหารจัดการเพื่อบริการลูกค้า ตั้งแต่ก่อนการขาย
ระหว่างการขาย และหลังการขายอย่างมีระบบอันนำมา ซึ่งความเชื่อมั่นของผู้บริโภค
นอกจากนี้การเปิดช่องทางการตลาด และการขายใหม่ๆ ก็เป็นส่วนที่บริษัท
สามารถนำมาใช้เพื่อเพิ่มยอดขายได้ เช่น การตลาด อิเล็กทรอนิกส์ Digital Marketing

  3.4 ความเสี่ยงด้านทรัพยากรบุคคล

บริษัทฯให้ความสำคัญอย่างมากต่อการมีทรัพยากรบุคคล บริษัท ตะหนักดีว่า การสรรหาคนเก่งนั้นยาก
แต่การรักษาคนดี คนเก่งนั้นยากกว่า
เพราะทรัพยากรบุคคลจะเน้นสิ่งที่ช่วยขับเคลื่อนธุรกิจให้ธุรกิจเติบโตอย่างต่อเนื่องบริษัทให้ทั้งโอกาส
และช่องทางให้พนักงานได้แสดงความสามารถ ถือเป็นแนวคิดหลักที่จะทำให้พนักงาน
รู้ถึงคุณค่าของตนเอง และมุ่งมั่นที่จะทำองค์ความรู้มาพัฒนาองค์กรให้เจริญเติบโตอย่างมั่นคง
และยั่งยืนเป็นการปลูกจิตสำนึกความรับผิดชอบทุกฝ่ายที่เกี่ยวข้องรวมทั้งจิตวิญญาณของการเป็นเจ้าของ

  3.5 ความเสี่ยงจากสินค้าแฟชั่นมีการเปลี่ยนแปลงความนิยมอย่างรวดเร็ว

เนื่องด้วยสินค้าแฟชั่นมีการเปลี่ยนแปลงความนิยมอย่างรวดเร็วอาจทำให้เกิดความเสี่ยงจากสินค้าคงเหลือและสินค้าล้าสมัยได้

ซึ่งทางบริษัทได้ตระหนักถึงเรื่องนี้ และเพื่อที่จะป้องกันการเกิดสินค้าล้าสมัยขึ้น
บริษัทฯจึงได้มีการบริหารการจัดการดังนี้ บริษัทได้ทำการศึกษาถึงข้อมูลประวัติการขาย
แนวโน้มในตลาดธุรกิจแฟชั่น ความต้องการของลูกค้า ทั้งในและต่างประเทศ
อีกทั้งยังมีการนำข้อมูลต่างๆที่รวบรวมมาวิเคราะห์ เพื่อใช้ประกอบในการวางแผนงานต่างๆ เช่น
การสั่งสินค้าในแต่ละครั้ง บริษัทจะนำข้อมูลที่เคยมี
และข้อมูลที่ได้ศึกษาใหม่มาใช้วิเคราะห์แนวโน้มความเป็นไปได้ที่จะเกิดยอดขาย
เพื่อไม่ให้เกิดการสั่งสินค้าที่มากเกินไป

  3.6 ความเสี่ยงจากการไม่ได้รับการต่ออายุลิขสิทธิ์ในแบรนด์สินค้า

เครื่องหมายลิขสิทธิ์การค้าที่ทางบริษัทใช้อยู่นั้น
บริษัทฯและบริษัทเจ้าของลิขสิทธิ์มีการดำเนินธุรกิจร่วมกันมาเป็นระยะเวลานานแล้ว
และบริษัทฯได้ปฏิบัติตามเงื่อนไขการค้าอย่างเคร่งครัดมาโดยตลอด
จนทำให้บริษัทได้รับความไว้วางใจในการเป็นตัวแทนการจำหน่ายแต่เพียงผู้เดียว
นอกจากนี้บริษัทยังมีการทำสัญญาอนุญาตให้ใช้เครื่องหมายการค้าอย่างต่อเนื่องเป็นประจำทุกปีซึ่งในอนาคตทางบริษัทมีแนวโน้มที่จะเปลี่ยนจากการทำสัญญาจากปีต่อปีเป็นครั้งละ
3 ปี หรือเป็นสัญญาต่อโดยอัตโนมัติจนกว่าจะมีการเปลี่ยนแปลง
เพื่อเป็นการลดความเสี่ยงที่อาจเกิดขึ้นได้จากการไม่ได้รับการต่ออายุสิทธิ์ในแบรนด์สินค้า
อีกทั้งบริษัทที่เป็นเจ้าของลิขสิทธิ์นั้นเป็น บริษัทที่มีความเกี่ยวข้องกันโดยมีกรรมการและผู้ถือหุ้นร่วมกัน
จึงทำให้บริษัทมีความเสี่ยงน้อยที่จะไม่ได้ต่ออายุลิขสิทธิ์ในแบรนสินค้า

4.  ทรัพย์สินที่ใช้ในการประกอบธุรกิจ

ทรัพย์สินถาวรหลักที่บริษัทและบริษัทร่วมใช้ในการประกอบธุรกิจ

บริษัท บูติคนิวซิตี้ จำกัด (มหาชน)

  4.1. ที่ดิน

+-----------------------------------------------------------------------+
| สถานที่ตั้ง – สุขุมวิท พระโขนง กรุงเทพฯ                                       |
+-----------------------------------------------------------------------+
| เนื้อที่ 374 ตรว.                                                         |
+-----------------------------------------------------------------------+
| มูลค่า (ณ วันที่ซื้อ) 7,480,000 บาท                                          |
+-----------------------------------------------------------------------+
| วัตถุประสงค์ เป็นที่ตั้งของสำนักงานใหญ่                                         |
+-----------------------------------------------------------------------+

4.2. อาคาร

  อาคารสำนักงานใหญ่ เป็นอาคารพาณิชย์ 23 คูหา 6 ชั้น มูลค่าที่ซื้อ 24,674,824 บาท

  มูลค่าตามบัญชี ณ 31 ธันวาคม 2558 เป็นจำนวนเงิน 1.00 บาท

4.3. ครุภัณฑ์

  ส่วนใหญ่เป็นเครื่องใช้สำนักงานซึ่งอยู่ที่สำนักงานใหญ่และสาขามูลค่าที่ซื้อ 53,708,085 บาท

  มูลค่าตามบัญชี ณ วันที่ 31 ธันวาคม 2559 เป็นจำนวนเงิน 8,113,584 บาท

4.4. ค่าตกแต่งและติดตั้ง

ส่วนใหญ่เป็นค่าตกแต่งของสาขา มูลค่าที่ซื้อ 169,847,359 บาท

  มูลค่าตามบัญชี ณ 31 ธันวาคม 2559 เป็นจำนวนเงิน 39,176,327 บาท

4.5. ยานพาหนะ

มูลค่าที่ซื้อ 15,657,488 บาท

มูลค่าตามบัญชี ณ 31 ธันวาคม 2559 เป็นจำนวนเงิน 2,963,086 บาท

4.6. สิทธิการเช่า

  บริษัท บูติคนิวซิตี้ จำกัด (มหาชน) มีสาขาทั้งหมด 85 แห่ง ซึ่งบางแห่งได้ซื้อสิทธิการเช่า

+--------------------+----------------------+------------+------------+
| สาขาที่ตั้ง            | ที่ตั้ง                  | มูลค่าตามบัญชี | สัญญาสิ้นสุด   |
+--------------------+----------------------+------------+------------+
|                    |                      | ณ 31       |            |
|                    |                      | ธันวาคม     |            |
|                    |                      | 2559       |            |
+--------------------+----------------------+------------+------------+
| 1. สาขา ADOLFO     | 622                  | 3,         | 26 ก.ค     |
| DOMINGUEZ          | ศูนย์การค้าดิเอ็มโพเรียม   | 214,040.00 | 2564 (24ปี) |
+--------------------+----------------------+------------+------------+
| 2. สาขา            | 693,695              | 8,         | 15 พ.ค.    |
| SPRINGFIELD        | ศูนย์การค้าดิเอ็มควอเทียร์  | 966,582.00 | 2566 (8ปี)  |
|                    |                      |            |            |
| 3. สาขา GUY        | C16                  | 69,176.58  | 3 มี.ค.     |
| LAROCHE            | ศูน                   |            | 2561 (3ปี)  |
|                    | ย์การค้าเดอะมอลล์บางกะปิ | 69,176.58  |            |
| 4. สาขา C&D        |                      |            | 3 มี.ค.     |
|                    | C14                  | 864,841.03 | 2561 (3ปี)  |
| 5. สาขา GSP        | ศูน                   |            |            |
|                    | ย์การค้าเดอะมอลล์บางกะปิ |            | 31 ธ.ค.    |
|                    |                      |            | 2560 (3ปี)  |
|                    | 240/7,242 L14        |            |            |
|                    | สยามสแควร์ 2 ปทุมวัน    |            |            |
+--------------------+----------------------+------------+------------+

4.7. ลิขสิทธิ์

  บริษัท บูติคนิวซิตี้ จำกัด (มหาชน) ได้รับลิขสิทธิ์
  ในการจัดจำหน่ายเสื้อผ้าสำเร็จรูปและเครื่องหนัง โดยปัจจุบันบริษัทฯ ได้ลิขสิทธิ์ 6 แบรนด์
  ซึ่งทางบริษัทจะต้องปฏิบัติตามเงื่อนไขอย่างเคร่งครัด
  โดยจะต้องปฏิบัติให้เป็นมาตรฐานเดียวกับทางเจ้าของลิขสิทธิ์ในการสร้างภาพลักษณ์ การโฆษณา
  ฯลฯ บริษัทได้รับลิขสิทธิ์จำหน่ายภายในประเทศเท่านั้น
  ซึ่งทางบริษัทจะต้องชำระค่าลิขสิทธิ์คิดตามสัดส่วน ของยอดขาย

  ลิขสิทธิ์

  LOF• FI• CIEL

  เริ่มต้นสัญญา ปี 2528

  สิ้นสุดสัญญา ปี 2560 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  C&D

  เริ่มต้นสัญญา ปี 2528

  สิ้นสุดสัญญา ปี 2560 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  JOUSSE

  เริ่มต้นสัญญา ปี 2534

  สิ้นสุดสัญญา ปี 2560 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรี, เครื่องหนัง

  GUY LAROCHE

  เริ่มต้นสัญญา ปี 2530

  สิ้นสุดสัญญา ปี 2560

  ได้รับลิขสิทธิ์ - เสื้อผ้าสำเร็จรูปสตรี

  GSP

  เริ่มต้นสัญญา ปี 2549

  สิ้นสุดสัญญา ปี 2560 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  STEPHANIE

  เริ่มต้นสัญญา ปี 2553

  สิ้นสุดสัญญา ปี 2560 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรี

นโยบายการลงทุนในบริษัทร่วม

  ขณะนี้ทางบริษัทไม่มีนโยบายในการลงทุนเพิ่มแต่อย่างใด

5. ข้อพิพาททางกฎหมาย

- ไม่มี –

6.ข้อมูลทั่วไปและข้อมูลสำคัญอื่น

6.1 ชื่อ สถานที่ตั้งสำนักงาน

ชื่อ : บริษัท บูติคนิวซิตี้ จำกัด (มหาชน)

ที่ตั้งสำนักงาน : 1112/53 - 75 ซอยสุขุมวิท 48 (ปิยะวัชร) ถนนสุขุมวิท แขวงพระโขนง

เขตคลองเตย กรุงเทพมหานคร 10110

ประเภทธุรกิจ : จำหน่ายเสื้อผ้าสำเร็จรูป

เลขทะเบียนบริษัท : 0107537001731

โทรศัพท์ : 0-2391-3320

โทรสาร : 0-2712-1846

โฮมเพจ : http://www.btnc.co.th

อีเมล : เลขานุการบริษัท suneet@btnc.co.th

  ทุนจดทะเบียน : ทุนจดทะเบียนจำนวน 250,000,000.00 บาท ประกอบด้วยหุ้นสามัญ

  25,000,000 หุ้น มูลค่าที่ตราไว้ หุ้นละ 10.00 บาท

ทุนที่ออกและชำระแล้ว: 120,000,000.00 บาท ประกอบด้วยหุ้นสามัญ 12,000,000 หุ้น

  มูลค่าที่ตราไว้ หุ้นละ 10.00 บาท

  ข้อมูลที่ตั้งสาขา : ตามเอกสารแนบ 5.1

6.2 บุคคลอ้างอิงอื่นๆ

นายทะเบียนหลักทรัพย์ - บริษัท ศูนย์รับฝากหลักทรัพย์ (ประเทศไทย) จำกัด

  93 ถนนรัชดาภิเษก แขวงดินแดง เขตดินแดง กรุงเทพฯ 10400

  โทรศัพท์ 0-2009-2800

  โทรสาร 0-2009-9991

  ผู้สอบบัญชี - นางสาวบงกช อ่ำเสงี่ยม ผู้สอบบัญชีรับอนุญาตเลขที่ 3684 และ/หรือ

  นายธนิต โอสถาเลิศ ผู้สอบบัญชีรับอนุญาตเลขที่ 5155 หรือ

  นางสาวอรวรรณ ศิริรัตนวงศ์ผู้สอบบัญชีรับอนุญาตเลขที่ 3757

  แห่งบริษัท เคพีเอ็มจี ภูมิชัย สอบบัญชี จำกัด

  ชั้น 50-51 เอ็มไพร์ทาวเวอร์ 1 ถนนสาทรใต้

  กรุงเทพฯ 10120

  โทรศัพท์ 0-2677-2000

  ที่ปรึกษาทางด้านกฎหมาย : บริษัท เอฟ.เอ็น.อินฟินิตี้ จำกัด

  ที่ปรึกษาทางด้านการเงิน : - ไม่มี -